கேள்வி: பஜாஜ் குயூட் - வரலாறு என்பது என்ன?
பதில்: 2010 இல், பஜாஜ் ஆட்டோ நிறுவனமானது ரெனால்ட் மற்றும் நிசான் ஆகியவற்றின் ஒத்துழைப்புடன் 2,500 அமெரிக்க டாலர் விலையில் மகிழுந்தை உருவாக்குவதாக அறிவித்தது, இது சோதனை ஓட்டத்தில் ஒரு லிட்டர் பெட்ரோலுக்கு (3.3 L/100&nbsp;km) செல்லத்தக்கதாகவும், மேலும் மற்ற சிறிய ரகக் மகிழுந்துகள் வெளியிடும் புகை அளவை விட மிக மிகக் குறைவானதாகவும் ( 100&nbsp;g/km) உள்ளது. முதன் முதலில் 2012ஆம் ஆண்டு தில்லியில் நடைபெற்ற ஆட்டோமொபைல் கண்காட்சியில் இந்த மகிழுந்தை பஜாஜ் ஆட்டோ காட்சிப்படுத்தியிருந்தது. பஜாஜ் ஆட்டோ நிறுவனமானது குதியுந்து மற்றும் மூன்று சக்கர ஆட்டோ ரிக்சாக்களுக்கு மிகவும் பிரபலமானது, மேலும் இந்தியாவின் இரண்டாவது மிகப்பெரிய இரு சக்கர வாகன உற்பத்தியாளர் மற்றும் மூன்று சக்கர வாகன உற்பத்தியில் உலகளவில் முன்னிலையில் உள்ளது. குயூட் வாகனத்தின் வழியாக நான்கு சக்கர வாகனச் சந்தையில் பஜாஜ் நிறுவனம் முதன்முதலில் நுழைந்துள்ளது. நிறுவனமானது தன் அறிமுகத்தில் இந்த மகிழுந்தானது செல்லக்கூடியது மற்றும் குறைந்த அளவு கார்பண்டை ஆக்சைடை உமிழக்கூடியது என அறிவித்தது. இது ஏறக்குறைய ஆட்டோ ரிக்சாவை போன்றதுதான், என்றாலும் ஆட்டோ ரிக்சாவை விட இது பாதுகாப்பானது. இதன் அடிப்படை வடிவமைப்பில் வாடகை மீட்டர் பொறுத்தப்பட்டிருக்கும் ஆனால் இதன் உள்புறம் மகிழுந்தின் தோற்றத்தைக் கொண்டதாக இருக்கும். அத்துடன் இதற்கு ஸ்டீரிங் வீலும் இருக்கும். ஓட்டுநர் உள்பட நான்கு பேர் இதில் பயணிக்க அனுமதிக்கப்படுவர்.
கேள்வி: பஜாஜ் குயூட் - தொழில்நுட்ப குறிப்புகள் பற்றி விளக்கவும்.
பதில்: இந்தக் காரின் பின்புறத்தில் என்ஜினும் அது 200 சிசி திறன் கொண்டதாகவும், ஒற்றை சிலிண்டர் கொண்ட, நான்கு ஸ்டிரோக் இன்ஜினைக் கொண்டது. இதன் அதிகபட்ச வேகம் மணிக்கு 70 கி.மீ. ஆகும். இந்த என்ஜின் சிஎன்ஜி மற்றும் எல்பிஜி-யில் இயங்கும் வகையிலானது. இதில் மோட்டார் சைக்கிள் உள்ளதைப் போன்று 5 கியர்கள் உள்ளன. இது 400 கிலோ எடைகொண்டதாக உள்ளது. பஜாஜின் முதல் நான்கு சக்கர வாகனத்தின் திருப்பு ஆரமானது 3.5 மீட்டர் ஆகும்.